Mès per çò deth rei Afridonis e des cristians, guardatz se qué se passèc: En arribar eth maitin, eth rei Afridonis, seguint eth conselh dera Mair de totes es Calamitats, amassèc as caps principaus dera sua armada e a toti es sòns lòctenents, les hec punar ua gran crotz de husta, e les fumiguèc damb er encens ja descrit e qu’ère fabricat damb es defecacions autentiques deth gran patriarca, sense cap fausificacion.